recursal/SuperWikiNEXT-32B huggingface dataset:
**מחמוד דיאב** (בערבית: محمود دياب, 1932–1983) הוא סופר מצרי ואחד מחלוצי התיאטרון והספרות הערבית בשנות ה-60 של המאה ה-20.

ביוגרפיה
--------

דיאב נולד באיסמעיליה שבמצרים ב-25 באוגוסט 1932. את לימודי התיכון סיים באיסמעיליה, לאחר מכן עבר לקהיר והצטרף לפקולטה למשפטים של אוניברסיטת קהיר בשנת 1951, וסיים תואר ראשון במשפטים בשנת 1955.

הוא מונה כתובע ברשות התביעה הממלכתית ולאחר מכן שירת בתפקידי שיפוט ברשות עד שהגיע לדרגת יועץ ברשות.

דיאב התעניין בספרות ובסוגיות חברתיות מאז ילדותו. פרסם את יצירתו הראשונה, "הנס", בשנת 1960, והיא זכתה בפרס קרן התיאטרון והמוזיקה. אחר כך פרסם סדרת סיפורים קצרים ("מכתב מלפני") שעבורם הוענק לו פרס בשנת 1961. דיאב תיאר בכתביו את חששותיו של האזרח הערבי הפשוט, ובמקביל יצירותיו כללו מבט מקיף על מצב העולם הערבי וציפיות מהמציאות באותה תקופה. בהשפעת הספרות הרוסית, התעניין דיאב בסיפורים היסטוריים וכיצד הם מוקרנים על המציאות הערבית, הוא פרסם קבוצת כתבים על רעיון הלאומיות הערבית לאורך הדורות.

תחילת דרכו בתיאטרון הייתה כשכתב את המחזה "הבית העתיק" בשנת 1963, שהוצג בקהיר, סודאן, עיראק וסוריה. ההצגה עלתה גם ב-1969 ב"אל מסרח אל־נהאד" ("התיאטרון העולה") שהקים וניהל אדיב ג'השאן בחיפה.

הוא המשיך את יצירתו התיאטרלית עם המחזה "המערבולת" בשנת 1966, שזיכתה אותו בפרס אונסק"ו למחזאי הערבי הטוב ביותר. המחזה תורגם לאנגלית, צרפתית וגרמנית. באותה שנה כתב את המחזה "הזר", שהוצג על ידי התיאטרון הלאומי המצרי, ושני מחזות "אורחים" ו"הפסנתר", שהוצגו במצרים, בסוריה ובכמה מדינות ערב.

בשנת 1971 עלה באולם הקטן של תיאטרון "הבימה" בתל אביב המחזה "הסערה" שכתב, כהצגת אורח של תיאטרון "אל־נהאד".

יצירותיו הספרותיות היו מגוונות. בתחילת דרכו פרסם את הספר "צללים בצד השני", שהופק כסרט קולנוע שזכה במספר פרסים. בשנת 1972 פרסם את הרומן "ילד ברובע הערבי", שתורגם לצרפתית, והופק גם כסדרת תסכיתים רדיו המצרי.

דיאב נפטר באוקטובר 1983 בגיל חמישים שנה.

הערות שוליים
------------

1. ↑  דוד זוהר, תיאטרון ערבי בחיפה, מעריב, 3 בנובמבר 1970
2. ↑  "הבימה" מארחת הצגה בערבית, דבר, 13 במאי 1971
3. ↑  סטאפן גלברט, "הסערה" בתיאטרון הערבי, על המשמר, 19 במאי 1971

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305228505171
* GND: 119463830
* ISNI: 0000 0001 0780 0754
* LCCN: n92112132
* VIAF: 40189143
* WorldCat: lccn-n92112132

 |
תצלום לווין של אזור מערב לונדון.
**מערב לונדון** (באנגלית: **West London**) הוא אזור בלונדון רבתי בירת הממלכה המאוחדת. האזור נמצא מערבית לאזור מרכז לונדון. באזור זה נמצא שדה התעופה לונדון הית'רו.

הגדרה
-----

הגדרת האזור היא הגדרה בלתי רשמית. לרוב מקובל לשייך את האזורים של העיר לונדון הסמוכים לדרך M4 לאזור מערב לונדון. משמעות הדבר שאזורים המשויכים לרוב ללונדון הפנימית: קנזינגטון וצ'לסי, האמרסמית' ופולהאם, ורובעי לונדון החיצונית: אילינג, האונסלו והילינגדון נחשבים לרוב כאזור המהווה את מערב לונדון. לעיתים, גם רבעים צפוניים יותר: ברנט והארו נכללים בהגדרה של מערב לונדון (ולצרכים אחרים רבעים אלה נחשבים לרוב כחלק מצפון לונדון).

### לונדון המערבית הפנימית

אזור לונדון המערבית הפנימית (Inner West London) הוא אזור מגורים יוקרתי ביותר. האזור כולל את שכונת נוטינג היל שזכתה לאזכור בסרט משנת 1999 באותו שם בכיכובם של יו גרנט וג'וליה רוברטס. כמו כן האזור ידוע בקרנבל נוטינג היל הנערך בו מדי שנה על ידי מהגרים וצאצאי מהגרים מהאיים הקריביים המתגוררים באזור. בפסטיבל זה מבקרים מדי שנה כמיליון מבקרים והוא אחד הפסטיבלים הגדולים בעולם.
כמו כן לעיתים משייכים לאזור את השכונות קנזינגטון וצ'לסי (אשר לעיתים משויכות לאזור מרכז לונדון). שכונות אלה הן היקרות ביותר בממלכה המאוחדת.

### לונדון המערבית החיצונית

אזור לונדון המערבית החיצונית (Outer West London) כולל את השכונות צ'יזוויק, אקטון, ברנטפורד, אילינג ואת אזור התעשייה פארק רויאל. 

שדה התעופה לונדון הית'רו בקצה המערבי של אזור מערב לונדון
באזור זה מתגוררות קהילות אתניות רבות ובהם קהילה אירית באזור אילינג, וקהילות גדולות פקיסטניות, הודיות, פולניות וסומליות.

בקצה המערבי של האזור ממוקם שדה התעופה לונדון הית'רו.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **מערב לונדון** |
**Junip** (בתרגום חופשי: ג'וניפ) היא להקת פולק רוק ואינדי רוק שוודית. בלהקה חברים חוזה גונזלס (שירה וגיטרה) וטוביאס וינטרקורן (קלידים), כאשר מוזיקאים נוספים משתפים עמם פעולה באופן זמני להקלטות ולהופעות. שירם "Far Away" היה חלק מפסקול הסרט חייו הסודיים של וולטר מיטי.

היסטוריה
--------

הלהקה הוקמה בשנת 1998 על ידי חברי הילדות חוזה גונזלס, טוביאס וינטרקורן ואליאס אראייה. הלהקה הוקמה כתוצאה מתחביב משותף של השלושה, כאשר אלו התעסקו בעבודות שלא קשורות למוזיקה: וינטרקורן היה מורה במשרה חלקית, אראייה סטודנט לאומנויות וגונזלס סטודנט לביוכימיה. ב-2000 הם הוציאו את המיני אלבום הראשון שלהם, Straight Lines.

פעילות הלהקה הוקפאה בשנת 2003, כתוצאה מהתפתחות קריירת הסולו של גונזלס, שעזב את לימודיו והחל להופיע ולהתפרנס ממוזיקה. בשנת 2005 יצא המיני אלבום השני שלהם, Black Refuge, שאחר יציאתו יצא גונזלס לסיבוב הופעות לבדו.

האלבום באורך המלא הראשון של הלהקה, Fields, יצא בשנת 2010. בסיבוב ההופעות שלווה ליציאתו הצטרפו ללהקה באופן זמני גם בסיסט. לאחר שלוש שנים, הוציאה הלהקה את אלבומה השני, הקרוי על שמה - Junip. לאחר יציאת האלבום ומעט לפני היציאה לסיבוב הופעות המלווה אותו, עזב אראייה את הלהקה, והוחלף בעת הופעות במתופפים אחרים.

שירים רבים של הלהקה שימשו כפסקול לסדרות רבות. שירם "Without You" שימש כפסקול בפרק האחרון של הסדרה The Nine Lives of Chloe King של הערוץ האמריקאי ABC Family באוגוסט 2011, ובנוסף בסדרה Suits באוגוסט 2012. שירם "Line Of Fire" שימש כפסקול בפרק של הסדרה שובר שורות של הערוץ האמריקאי AMC‏.

דיסקוגרפיה
----------

### אלבומים

* 2010 - Fields
* 2013 - Junip

### מיני-אלבומים

* 2000 - Straight Lines
* 2005 - Black Refuge
* 2010 - Rope and Summit
* 2011 - In Every Direction

קישורים חיצוניים
----------------

* אתר האינטרנט הרשמי של Junip
* Junip, ברשת החברתית פייסבוק

* Junip, ברשת החברתית טוויטר

* Junip, ברשת החברתית אינסטגרם

* Junip, סרטונים בערוץ היוטיוב

* Junip, באתר AllMusic (באנגלית)

* Junip, באתר MusicBrainz (באנגלית)

* Junip, באתר Discogs (באנגלית)

* Junip, באתר Songkick (באנגלית)

* Junip, באתר בילבורד (באנגלית)

הערות שוליים
------------

1. ↑  Rachel B. (17 בפברואר 2010). "José González Preps New Album with Old Band Junip, Stars in New Documentary". Tiny Mix Tapes. נבדק ב-2013-06-05. `{{cite web}}`:  (עזרה)
2. 1 2  Elisa Bray (12 ביולי 2013). "Junip: friends reunited for a taste of swede success". The Independent. נבדק ב-7 באוגוסט 2013. `{{cite web}}`:  (עזרה)
3. ↑
4. ↑

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb427204056 (data)
* GND: 16086646-7
* ISNI: 0000 0000 8754 2371
* MusicBrainz: fb2df245-81b0-4a2b-9d01-e0955ba68be7

 |
פירוש נוסף ערך זה עוסק בדמות במיתולוגיה היוונית. אם התכוונתם למשמעות אחרת, ראו פדרה (פירושונים).
**פדרה** (ביוונית עתיקה: **Φαίδρα**) היא דמות במיתולוגיה היוונית של נסיכה מהאי כרתים. שמה נגזר מהמילה היוונית φαιδρός (פאידרוס), שמשמעותה בהיר.

גרסאות לסיפורה של פדרה
----------------------

לסיפורה של פדרה מספר גרסאות:

### שקר האונס

פדרה הייתה בתו של מינוס, רעייתו של תזאוס ואמם של דמופון מאתונה ואקמאס. פדרה מתאהבת בבנה החורג היפוליטוס (בנם של תזאוס ושל מלכת האמזונות, היפוליטה). היא מנסה לשדל אותו לאהוב אותה, אולם הוא סירב. כנקמה, פדרה משקרת לתזאוס שהיפוליטוס אנס אותה. כנקמה הוא קילל את בנו שסוסיו ייקחו אותו לים, למותו, וכך היה, לאחר שראו מפלצת ים מפחידה של פוסידון.

### התאבדותה של פדרה

גרסה אחרת אומרת שתזאוס הרג אותו במו ידיו, ושפדרה התאבדה מרוב אשמה. 

### שורו של דיוניסוס

גרסה שלישית טוענת שהיה זה דיוניסוס שגרם למותו בכך שהפחיד את סוסיו בשור אימתני.

### נאמנות לאלה

גרסה נוספת טוענת שהיפוליטוס היה נאמן לאפרודיטה, ובהעבירו את נאמנותו לארטמיס, גרמה לאירועים האלה.

### אחותה של פדרה

גרסה חמישית טוענת שהסיפור כלל לא היה טרגי: אחותה של פדרה סיפרה להיפוליטוס שהיא מאוהבת בו, והוא לא סיפר לה על כך שהוא יודע.

מחזות על פי סיפורה
------------------

דמותה של פדרה מופיעה במספר מקורות שהידועים ביניהם הם המחזה היווני מהמאה החמישית לפנה"ס "היפוליטוס", מאת אוריפידס, המחזה הרומאי מהמאה הראשונה לספירה "פדרה" מאת סנקה, המחזה הצרפתי מהמאה ה-17 הקרוי גם הוא "פדרה" מאת ז'אן רסין, והמחזה הבריטי מסוף שנות ה-20 "פדרה מאוהבת" מאת שרה קיין.

ראו גם
------

* Some Velvet Morning

קישורים חיצוניים
----------------

ויקישיתוף מדיה וקבצים בנושא **פדרה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 118740938
* LCCN: nb2018002387
* SUDOC: 030827787
* VIAF: 64802761
* WorldCat: viaf-64802761

 |
**פדיון שולי** (באנגלית: **Marginal Revenue** או בראשי-תיבות - **MR**) הוא מושג במיקרו-כלכלה המתאר את הפדיון הנוסף מייצור יחידה אחת נוספת של מוצר (או ייצור היחידה האחרונה של המוצר). ניתן גם לתארו בתור השינוי בפדיון הכולל המחולק בשינוי במספר היחידות הנמכרות.

מבחינה פורמלית יותר, פדיון שולי שווה לשינוי בפדיון הכולל כתוצאה מהשינוי בכמות כאשר השינוי בכמות שווה ליחידה אחת (או השינוי בייצור במקטע בו חל השינוי הרלוונטי בפדיון). 

שינוי זה ניתן להצגה בתור נגזרת. הפדיון הכולל שווה למכפלת המחיר בכמות, קרי, {\displaystyle TR=P\cdot Q}. מכאן, על-פי כלל לייבניץ:

{\displaystyle MR={\frac {dTR}{dQ}}={\frac {dP}{dQ}}\cdot Q+{\frac {dQ}{dQ}}\cdot P=P+Q\cdot {\frac {dP}{dQ}}}.

בעבור חברה הפועלת בשוקי תחרות משוכללת, המחיר אינו משתנה יחד עם הכמות הנמכרת ({\displaystyle {\frac {dP}{dQ}}=0}), ועל-כן הפדיון השולי שווה למחיר. בעבור בעל-מונופולין, המחיר המתקבל יפחת יחד עם הכמות הנמכרת ({\displaystyle {\frac {dP}{dQ}}<0}) והפדיון השולי יפול מן המחיר. משמעות עובדה זו היא כי כמות הרווח המרבי, שבה הפדיון השולי שווה לעלות השולית, תהיה קטנה בקרב המונופוליסט מאשר בקרב חברה הפועלת בתנאי תחרות משוכללת, בעוד שמחיר הרווח המרבי יהיה גבוה יותר. כאשר הפדיון השולי חיובי, גמישות המחיר של הביקוש (PED) תהיה גמישה, בעוד שכאשר הוא שלילי, היה תהיה קשיחה. כאשר הפדיון השולי עומד על אפס, גמישות המחיר של הביקוש תעמוד על 1-.
**ויקטור דזנאי** (במקור **דיטריכשטיין**, (בהונגרית: **Déznai Viktor**; ארד, 25 במאי 1884 – קלוז'-נאפוקה, 1 בדצמבר 1968) היה סופר יהודי-הונגרי ברומניה, חוקר אורבניזם דהיינו עירוניות (תחום מדעי).

ביוגרפיה
--------

ויקטור דיטריכשטיין נולד במשפחה יהודית. הוא סיים את לימודיו באוניברסיטת אטווש לוראנד בבודפשט ובסורבון בפריז כמורה לשפה ולספרות צרפתית, ודוקטור במדעי הרוח. משנת 1907 היה מורה בטימישוארה בבית הספר התיכון הריאלי הראשי הממלכתי, משנת 1919 היה מורה בבית הספר התיכון היהודי והמנהל של גימנסיית הפועלים. בין השנים 1948–1950 היה פרופסור במחלקה לעירוניות ולתכנון ערים באוניברסיטת בבש-בויאי בקלוז'-נפוקה. עד 1958 עבד גם בספריית האקדמית בקלוז'.

עבודת הדוקטורט שלו (על רגשות הטבע בספרות הצרפתית של המאה ה-17, בודפשט, 1907), שכבר יצאה לאור בהוצאתו, הוכיחה את רב צדדיותו. הוא החל את לימודיו במדע העירוניות לפני מלחמת העולם הראשונה, ומחקריו בתחום זה נקראו על ידו אורבנולוגיה כבר בשנת 1912; מונח זה אומץ גם על ידי הספרות בעולם, בתוספת המילה אורבניסטיקה, כלומר היישום הטכני של מדע העירוניות.

הוא למד בהרחבה את בעיית התכנון העירוני מתחת לפני הקרקע והשתתף בקונגרסים בינלאומיים לתכנון עירוני. בשנת 1934 בליון וב-1937 בפריז. הוא היה חבר בכמה אגודות אירופאיות ואמריקאיות ומשנת 1930 הציע כמה הצעות (כולל למכון הפדגוגי ג'יי-ג'יי רוסו של אוניברסיטת ז'נבה) לארגון אולימפיאדות אינטלקטואלות משנות ה-30 של המאה ה-20 ואילך. לאחר מלחמת העולם השנייה פיתח תוכנית להקמת מכון מחקר לעירוניות הן בינלאומי והן מקומי, וכתב את ההיסטוריה העירונית של קלוז'-נאפוקה על פי הזמנה ממלכתית.

כחצי מאה מחקריו על מדע העירוניות התפרסמו בחמש שפות בחמישה כתבי-עת, בהם Urbanismul הרומני, בכתב העת בבודפשט בשם Városok Lapja, בפריז ב-La Vie Urbaine ב-Zirkel בשטוטגרט וב-Oeuvres בז'נבה, עם התייחסות מיוחדת לפיתוח של ערים כמו: בוקרשט, טימישוארה, קלוז'. הוא עבד בעיתון טימישוארה, בעיתונות בשפה ההונגרית: ב"עידן שלנו" (שני הנהרות), "דרכנו", "טריבונה", וכן בעיתונות בשפה הרומנית כמו: Contemporanul, Viața Economică.

יצירותיו
--------

* Lurbanisation du monde (בריסל, 1932).
* תוכנית D (עם אישטוואן גרדוני, רומן, הוצאת פראגר, ברטיסלבה, 1938).
* ברית המועצות, 1–2; הספר הרוסי, קלוז'-נאפוקה, 1946.
* פירוטו על הסיווג הכללי של ערים נותר בכתב יד, ויחד עם ספרייתו, אוספיו, התכתבויותיו נתרמו לספריית סניף האקדמיה בקלוז'.
* סיפור חייו ועבודתו נכתבו על ידי תלמידו, ג'רג' בלייר (כתב היד בבעלות המשפחה).

לקריאה נוספת
------------

* Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981.

הערות שוליים
------------

1. ↑  Névváltoztatása a M. Kir. Belügyminisztérium 5130/1907. számú rendelete alapján
2. ↑  Dr. Déznai Viktor a centropa.org-on
שגיאות פרמטריות בתבנית:מקורות   
פרמטרי חובה [ נושא ] חסרים 

**מנדי** (בערבית: **مندي**) הוא מאכל מסורתי שמקורו בחצרמוות, תימן. המאכל עשיר בבשר ובאורז וכן בתיבול. את המנדי מבשלים בתוך חור באדמה, לא על כיריים. המאכל נפוץ ואהוד ברחבי חצי האי ערב, ואף אומץ במטבחי מדינות רחוקות יותר כגון טורקיה, מצרים והלבנט.

המנדי הוא מאכל פופולרי אף באזור המלבר במדינת קרלה שבהודו ובהיידראבאד.

את המנדי מכינים מאורז ובשר (טלה, גמל, עז או עוף) ומתערובת של תבלינים עזים ובהם חוויאג'. לרוב, נתח הבשר יילקח מטלה צעיר כדי להעשיר את טעם המנה.

מה שמבדיל את המנדי ממנות בשר ואורז אחרות היא העובדה שאת המנדי מבשלים בטנדור, סוג של פתח רדוד באדמה המכוסה בחימר ואליו מכניסים את הסיר עם המאכל. המנדי נחשב למאכל יסוד בחגים מוסלמים שונים, דוגמת עיד אל-פיטר, חתונות וכן באירועים אחרים בתימן ובערב הסעודית.

הכנת מנדי
---------

מכניסים פיסות עץ יבש (שיטת הסוכך או גדעה) לתוך בור הטנדור ומבעירים אותם. תחילה מכינים אורז בסמטי ואותו מתבלים היטב, לאחר מכן מוסיפים לטנדור את הבשר מבלי שיגע בגחלי האש. לאחר מכן, אוטמים את הטנדור עם חימר למשך שמונה שעות. נהוג להוסיף למנה צימוקים, צנוברים, או בוטנים.

קישורים חיצוניים
----------------

ויקישיתוף מדיה וקבצים בנושא **מנדי** בוויקישיתוף

הערות שוליים
------------

1. ↑  מנדי באתר Taste Atlas
2. ↑  מנדי באתר The Hindu
גנרל של דיוויזיה **ויקטור לואיס לוסיאן דורבאל** (בצרפתית: **Victor Louis Lucien d'Urbal**;‏ 15 בנובמבר 1858 – 29 בינואר 1943) היה מפקד בכיר בצבא צרפת במלחמת העולם הראשונה.

ביוגרפיה
--------

### תחילת דרכו

דורבאל נולד ב-15 בנובמבר 1858 בעיר סארגמין שהשתייכה אז לקיסרות הצרפתית השנייה. הוא למד באקדמיה הצבאית סן-סיר בשנת 1878, ובשנת 1879 התגייס לצבא צרפת. בשנת 1882 הועלה לדרגת לוטננט, בשנת 1887 הועלה לדרגת קפטן, ובין 1889-1890 שרת באלג'יריה. בשנת 1908 הועלה לדרגת לוטננט-קולונל, בשנת 1906 הועלה לדרגת קולונל וקיבל פיקוד על רגימנט הפרשים ה-12. בשנת 1911 הא הועלה לדרגת גנרל של בריגדה.

### מלחמת העולם הראשונה

 ערך מורחב – **מלחמת העולם הראשונה**  

ב-24 ביוני 1911 הוא קיבל פיקוד על בריגדת הדרגונים ה-4, ופיקד עליה עם פרוץ מלחמת העולם הראשונה באוגוסט 1914. ב-25 באוגוסט הועבר לפקד על דיוויזיית הפרשים ה-7, ב-30 באוגוסט הועלה לדרגת גנרל של דיוויזיה, וב-20 בספטמבר הועבר לפקד על הקורפוס ה-33. ב-20 באוקטובר קיבל את הפיקוד על פלגת הארמייה בלגיה שכללה את כל הכוחות הצרפתיים בבלגיה, שהיו מעורבים באותה עת בקרב איפר הראשון. ב-16 בנובמבר 1914 שונה שמה של פלגת הארמייה לארמייה השמינית. הארמייה המשיכה להחזיק את הקו בבלגיה אף לאחר סיום הקרב. ב-2 באפריל 1915 הועבר לפקד על הארמייה העשירית.

בין ה-9 במאי ל-18 ביוני 1915 השתתפה הארמייה שבפיקודו בקרב ארטואה השני. בין ה-25 בספטמבר ל-13 באוקטובר 1915 השתתפה הארמייה בקרב ארטואה השלישי. ב-4 באפריל 1916 פוטר דורבאל מהפיקוד על הארמייה, וב-8 באפריל מונה למפקח הכללי של חיל הפרשים הצרפתי, עד שפוטר שוב בשנת 1919, והועבר לכוחות העתודה. הוא פרש מהצבא בשנת 1920.

### אחריתו

לאחר המלחמה חי דורבאל בפריז עד מותו ב-29 בינואר 1943, בצרפת שתחת שלטון גרמניה הנאצית, והוא בן 84.

קישורים חיצוניים
----------------

ויקישיתוף מדיה וקבצים בנושא **ויקטור דורבאל** בוויקישיתוף
* ויקטור דורבאל (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16276564v (data)
* ISNI: 0000 0004 0009 4940
* The Léonore id LH//2658/1 is not valid.
* VIAF: 295595236
* WorldCat: viaf-295595236

 |
**בוניפקיוס התשיעי** (בלטינית: **Bonifacius IX**; בערך 1350 – 1 באוקטובר 1404) היה האפיפיור ה-203, שכיהן מ-2 בנובמבר 1389 עד מותו.

ביוגרפיה
--------

בוניפקיוס התשיעי נולד בשם פיירו טומצ'לי בממלכת נאפולי.

באוקטובר 1389 מת ברומא אורבנוס השישי, האפיפיור שקדם לו, כתוצאה מנפילה (יש אומרים כתוצאה מהרעלה), ובמקומו נבחר לאפיפיור בוניפקיוס התשיעי. שלט האצולה שלו היה בדוגמת לוח שחמט.

בשנת 1391 הקים באיזיט הראשון מבצר סמוך לקונסטנטינופול בצד האסייתי של מצר בוספורוס, שכונה אנאדולו היסארי. באותה שנה הוא שם מצור על בירת האימפריה הביזנטית, קונסטנטינופול, והאפיפיור בוניפקיוס התשיעי קרא למסע צלב נגדו. לקריאה נענו זיגמונד, קיסר האימפריה הרומית הקדושה, מספר דוכסים צרפתיים, הרפובליקה של ונציה, הרפובליקה של ג'נובה ומסדר אבירי רודוס; סך הכל כ־100,000 איש. הצבא הצלבני שם מצור על ניקופול בשנת 1396, והכריח את באיזיט לצאת לעזרת העיר. ב־25 בספטמבר לחמו הצבאות זה בזה. למרות שבאיזיט סבל אבדות כבדות מהצבא הצלבני, הצלבנים נטשו לבסוף את שדה הקרב. 

בוניפקיוס התשיעי תמך בהקמתן של אוניברסיטת פרארה ואוניברסיטת פאביה.

קישורים חיצוניים
----------------

ויקישיתוף מדיה וקבצים בנושא **בוניפקיוס התשיעי** בוויקישיתוף
* בוניפקיוס התשיעי, באתר "Find a Grave" (באנגלית)
* בוניפקיוס התשיעי, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**אורבנוס השישי** | **אפיפיור(רשימת האפיפיורים)** | **הבא**:**אינוקנטיוס השביעי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278126905171
* BnF: cb116835781 (data)
* GND: 118661469
* ICCU: SBLV189473
* ISNI: 0000 0000 2738 1860
* LCCN: n88217786
* NKC: xx0129680
* NLP: A11425507
* NTA: 069477027
* SELIBR: 207914
* SUDOC: 115696016
* VcBA: 495/48742
* VIAF: 69723238
* WorldCat: lccn-n88217786

 |
**אברהם בן מאיר אבן קמניאל** (המאה ה-12; מוכר גם בשם: **אברהם בן מאיר**, או בשמו הערבי: **אבו אלחסאן אבן קמניאל**), היה רופא יהודי מהעיר סביליה שבספרד, שהוזמן על ידי שליט המורביטון עלי בן יוסוף בן תאשפין, לשרת כרופא במרקש שבמרוקו בירת האימפריה.

קורות חיים
----------

אברהם אבן קמניאל היה מטובי הרופאים בסביליה שבספרד, והוזמן על ידי שליט המורביטון עלי בן יוסוף בן תאשפין (1106-1143) לשרת כרופא בעיר מרקש שבמרוקו בירת האימפריה, חרף האיסור על מגורי יהודים במקום באותה התקופה. לצד עיסוקו כרופא היה בקי בכתיבת שירה. היה בקשרי ידידות עם המשורר והפילוסוף הנודע, רבי יהודה הלוי, ואלו החליפו ביניהם שירים שהקדישו זה לזה. במרקש הוא פגש את שלמה בן אל-מועאלם, גם הוא רופא ומשורר יהודי, חברם של רבי יהודה הלוי ורבי אברהם אבן עזרא ששיבחוהו בשיריהם. הרמב"ם מזכיר פעילות רפואית שעשו בן-מועלם ואבן קמניאל במלך, בתקופת מגוריהם בעיר מרקש.

### השקפתו הדתית

הפרשן הפילוסוף רבי יוסף בן יהודה אבן עקנין, כתב בחתימה לפירוש שלו על שיר השירים, כי אבן קמניאל תיאר בפניו כי "נשיא ממלכי המורביטון" סיפר לו, ששמע מרופא יהודי שהביאור לספר שיר השירים הוא לפי פשטן של דברים, אבן קמניאל גינה בחריפות את אותו הרופא בפני המלך, והסביר לו שדברים אלו נאמרו מתוך בורות.

ראו גם
------

* מורביטון
* יהודה הלוי

לקריאה נוספת
------------

* חיים זאב הירשברג, **תולדות היהודים באפריקה הצפונית** א, עמוד 264, מוסד ביאליק, ירושלים תשכ"ה.

הערות שוליים
------------

1. ↑  חיים שירמן **המשוררים**  ד, עמודים רמט - נ.
2. ↑  רמב"ם **ברפואת הטחורים** עמוד 115, מוסד הרב קוק, (ירושלים תשכ"ה).
3. ↑  אבן עקנין **התגלות המאורות והופעת הסודות** עמוד 490 (ירושלים תשכ"ד).
**אנדרביט** הוא סלע יסוד פלוטוני מאפי המורכב בעיקר מקוורץ, פלאגיוקלאז, אורתופירוקסן (בדרך כלל היפרסתן) ומגנטיט.

למעשה ניתן להתייחס אליו כאל אנורתוזיט המכיל כמות משמעותית של פירוקסן, כלומר, זה למעשה סוג של גברו או טונליט, בתלות באחוז הקוורץ.

השינוי בהרכב הפלאגיוקלאז, על הסקאלה שבין אלביט לאנורטיט מעניקה לו גוונים משתנים, עד שבתכולות גבוהות של פירוקסן, הוא עשוי להזכיר אקלוגיט, אף על פי שמדובר בסלע יסוד ולא בסלע מותמר. בגלל תכולת הפירוקסן והמגנטיט, לאנדרביט משקל סגולי גבוה משמעותית יחסית לגרניט, בערכים שמתקרבים ל-2,900 ק"ג למ"ק.

האנדרביט מופיע יחד עם גרניט וסלעים מאפיים ואולטרה-מאפיים כחלק ממבנים פלוטוניים גדולים.

באוקראינה אותרו כמויות גדולות של אנדרביט, במחוז ויניציאה, באזור הכפר רכנו פוליבסקי. אזור זה נמצא בשטח בלוק פודולסקי שהוא אחד מחמשת הפלוטונים המרכיבים את מגן אוקראינה. מרבץ האנדרביט נחשף כתוצאה מחתירה של זרם נהר קרסינינקה (יובל של הבוג הדרומי), שחשפה שכבות גאולוגיות עמוקות. במשך שנים נחשב בטעות האנדרביט האוקראיני לגרניט, אף על פי שאינו מכיל מיקרוקלין, או אורתוקלז, שהם המינראלים הנפוצים ביותר בסוג סלע זה. באוקראינה ישנן מחצבות רבות של גרניט בצבע אדמדם כהה ואילו האנדרביט של אזור ויניצה הוא סלע בעל גוון אפור אדום המשולב בכתמים של פלגיוקלז חלבי ולפיכך כונה בשם "הגרניט המכוסה בערפל של ויניצה".

אנדרביט מאזור ויניציה באוקראינה המכונה "הגרניט המכוסה בערפל"
באזור זה מתבצעת כריה של האנדרביט לצרכים מסחריים, כאשר הוא משמש בעיקר כחומר גלם לאריחים ולייצור מצבות.

השם "אנדרביט", נגזר מהמקום בו נתגלה לראשונה, בארץ אנדרבי, באנטארקטיקה.

הערות שוליים
------------

1. ↑  Dr. Andriy Ivchenko, מאמר על המגן האוקראיני באתר "תמונות אוקראינה"
2. ↑  אתר המכון ההמולוגי הממלכתי של אוקראינה

| סלעים |
| --- |
| סלעי יסוד |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |
| סלעי ביניים | דיאבז • למפרואיט |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |
| סלעים מותמרים |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |
| סלעי משקע |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |
**אברהם אבוקרט** (נולד ב-14 בפברואר 1960) הוא כדורגלן עבר ישראלי, ששיחק במכבי חיפה בעמדת הקשר האחורי.

קריירה
------

אבוקרט נולד בשכונת ואדי סאליב בחיפה, ארבע שנים אחרי שהוריו עלו מרוקו. בהיותו בן 9 התגלה אבוקרט על ידי צייד כישרונות של מחלקת הנוער של מכבי חיפה, והצטרף לקבוצת הילדים של המועדון. הוא התקדם בהמשך גם לקבוצת הנערים ולקבוצת הנוער. בצעירותו שיחק אבוקרט בעמדת הקשר ההתקפי, והבקיע שערים רבים.

ב-1 בינואר 1977 ערך אבוקרט את הופעת הבכורה שלו בקבוצה הבוגרת של מכבי חיפה במשחק מול הפועל עכו, בטרם מלאו לו 17, תחת המאמן שמעון שנהר שהיה גם מאמנו בקבוצת הנערים. עם זאת, בהמשך העונה הוחלף שנהר בידי אלי פוקס, שלא שיתף את אבוקרט הצעיר והעדיף להסתמך על השחקנים הוותיקים בקבוצה. מכבי חיפה ירדה באותה עונה לליגת המשנה, ונשארה בה למשך ארבע עונות. לאחר מספר עונות בהן מיעט לקבל דקות משחק החל אבוקרט להשתלב בקביעות בקבוצה הבוגרת בעונת 1980/1981, וסייע לה להעפיל בחזרה לליגה הבכירה, תוך שהוא משחק לרוב כקשר אחורי.

תחת המאמן ג'ק מנסל שיחק אבוקרט לרוב כקיצוני, אך שלמה שרף, שהגיע לאמן את מכבי חיפה ב-1983, החזיר אותו לעמדתו כקשר אחורי. בעונת 1983/1984 הוא סייע לקבוצה לזכות באליפות ישראל הראשונה בתולדותיה, ואף נבחר על ידי שרף לשחקן העונה של המועדון, יחד עם איתן אהרוני. הוא זכה עם הקבוצה באליפויות נוספות ב-1985 ו-1989, ובעונת 1990/1991 זכה עם עמה בדאבל הראשון בתולדותיה. בשנים אלו הוא הפגין יעילות רבה בחוליית הקישור, וארגן בהצטיינות את המשחק של קבוצתו.

בסך הכול שיחק אבוקרט ב-396 משחקים עבור מכבי חיפה, וכבש תשעה שערים. הוא החזיק בשיא ההופעות של מכבי חיפה במשחקי הליגה ובמשחקי גביע המדינה (63 הופעות), עד שלימים נשברו שיאים אלו על ידי אלון חרזי. הוא שיחק גם 14 פעמים במסגרת גביע האינטרטוטו.

לאחר פרישתו ממשחק ב-1993, החל אבוקרט לשמש כעוזר המאמן לגיורא שפיגל, והחזיק בתפקיד עד לעזיבתו של שפיגל, ב-1998 ומונה למאמנה של הפועל בית שאן, עד המחזור ה-10 של העונה. לאחר סיום דרכו בקבוצה הבוגרת החל אבוקרט לאמן את קבוצת הנשים של מכבי חיפה, ובהמשך אימן את קבוצות הנערים השונות של המועדון. בשנת 2012 מונה למאמן קבוצת הנוער של המועדון, ובעונתו הראשונה זכה עמה בדאבל.

חיים אישיים
-----------

אבוקרט מתגורר בשכונת קריית חיים, והוא אב לשתי בנות ובן. בנו, רן, היה כדורגלן גם הוא.

כיום הוא עובד בעיריית חיפה כמנהל של מספר אולמות ספורט בעיר.

תארים
-----

**כשחקן מכבי חיפה**:

* **אליפויות**: 1983/1984, 1984/1985, 1988/1989, 1990/1991
* **גביע המדינה**: 1990/1991

**כמאמן הנוער של מכבי חיפה**:

* אליפות: 2012/2013, 2013/2014
* גביע: 2012/2013, 2013/2014

קישורים חיצוניים
----------------

* פרופיל, באתר Transfermarkt
* פרופיל המאמן, באתר Transfermarkt
* עמוד השחקן באתר מכבי חיפה און-ליין

הערות שוליים
------------

1. 1 2 3  אשר גולדברג‏, "אי אפשר היה לשחק כדורגל. אנשי בית"ר עשו בלגן", באתר וואלה!‏, 27 באפריל 2023
**מחמוד דולת-אבאדי** (בפרסית: **محمود دولت‌آبادی**; נולד ב-1 באוגוסט 1940) הוא סופר ושחקן איראני, נודע בפעילותו למען חופש חברתי ואמנותי באיראן של זמננו. סגנונו מוכר בשל התיאורים הריאליסטיים של חיי הכפר, אותם כתב על פי ניסיונו אישי.

ביוגרפיה
--------

מחמוד דולת-אבאדי נולד למשפחה ענייה של סנדלרים בדוולטאבאד, כפר נידח בסאבזבר, צפון-מערב מחוז ח'וראסאן, איראן.

בזמן ששהה בטהראן, התוודע למשוררים הקלאסיים הפרסים, סעדי שיראזי, חאפז ופירדוסי. אביו דיבר בדרך כלל בשפת המשוררים הגדולים.

מחמוד דולת-אבאדי עבר בבגרותו לטהראן שם הצטרך לקבוצת שחקנים. בשנות השבעים נאסר למשך שנתיים לאחר שהציג מחזות שהמשטר לא אישר, בניהם "מראה מעל הגשר" של ארתור מילר. במשך הזמן השתקע בכתיבה.

### ביקורת על יצירתו

המתרגמת אורלי נוי (שתרגמה את ספרו 'שקיעת הקולונל') סיפרה כי: "מחמוד דולת-אבאדי עוסק בסיבים העמוקים ביותר שמרכיבים את החברה האיראנית, היצירה שלו היא כזו שמשקפת את פעימות הלב האירוניות באופן הנוגע, הנוקב והמרהיב ביותר. הוא סופר נדיר, לטעמי".

נהיד מוצאפרי, שערך אנתולוגיה של גדולי הספרות האיראנית, אמר כי למחמוד דולת-אבאדי "יש זיכרון מדהים מהפולקלור, שמגיע ככל הנראה מימיו כשחקן או ממוצאו, כמי שלא היה לו השכלה רשמית, שלמד דברים על ידי שינון השירה המקומית ושמיעת הסיפורים המקומיים".

בעברית
------

* "שקיעת הקולונל", מחמוד דולת-אבאדי, הוצאת עם עובד (סדרת ספריה לעם), 2012, תרגמה אורלי נוי.

קישורים חיצוניים
----------------

ויקישיתוף מדיה וקבצים בנושא **מחמוד דולת-אבאדי** בוויקישיתוף
* מחמוד דולת-אבאדי, ברשת החברתית Goodreads
* "הם חודרים לך מתחת לעור, מדברים בלשונך והורגים אותך בשמך" - קטע מתוך הספר "שקיעת הקולונל", באתר "העוקץ", 18 באוגוסט 2012
* עמיחי שלו, יש לקולונל מי שיכתוב עליו: איראן האחרת, ידיעות אחרונות 13.09.12
* ריאיון עם מחמוד דולת-אבאדי, טהראן 2006.
* המהפכה האישית של מספר סיפורים איראני, פרופיל ניו יורק טיימס מאת לארי רוהטר, 1 ביולי 2012
* מחמוד דולת-אבאדי (1940-), דף שער בספרייה הלאומית

הערות שוליים
------------

1. ↑  Larry Rohter, ‏An Iranian Storyteller’s Personal Revolution, הניו יורק טיימס, July 1, 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007491764105171
* BnF: cb13193436f (data)
* GND: 119075970
* ISNI: 0000 0001 1816 4335
* LCCN: n79125977
* NTA: 109133080
* SELIBR: 361898
* SUDOC: 061139386
* VIAF: 100384171
* WorldCat: lccn-n79125977

 |
**דינאינים** הם משפחה של חלבונים מוטוריים בתא הנעים לאורך סיבי מיקרוטובולים ותנועתם דורשת אנרגיה המתקבלת באמצעות הידרוליזה של מולקולת ATP. תנועה זו היא מרכיב במספר תהליכים תאיים, לרבות שינוע מטען בתא והנעה של שוטונים וריסונים. הדינאינים שתפקידם לשנע מטען בתא נקראים דינאינים ציטופלזמתיים והדינאינים שתפקידם בהנעה של שוטונים וריסונים נקראים דינאינים אקסונמיים.

בניגוד למולקולות קטנות כמו גזים וגלוקוז הנעים בתא בפעפוע, מולקולות גדולות, בועיות, ואברונים אינם יכולים לנוע בפעפוע. לצורך כך, הם נקשרים לזנב החלבונים המוטוריים, במקרה זה דינאין ציטופלזמתי, אשר נע על גבי המיקרוטובולים. בכל צעד של הדינאין על המיקרוטובול נצרכת האנרגיה המתקבלת מהידרוליזה של מולקולת ATP אחת. הדינאינים נעים רק בכיוון אחד, רובם מקצה הפלוס לקצה המינוס, כלומר מאזור קרום התא לכיוון הגרעין, וזאת בשל הקוטביות של מולקולת המיקרוטובול.

הדינאינים האקסונמיים משתמשים באותו מנגנון תנועה על גבי המיקרוטובולים, אך הם אינם משנעים מטען. תנועתם על גבי המיקרוטובולים באקסונמה גורמת לכיפוף האקסונמה, דבר שמוביל לתנועת הריסון או השוטון כולו לכיוון אחד במעין חבטה.

ראו גם
------

* קינזין

קישורים חיצוניים
----------------

ויקישיתוף מדיה וקבצים בנושא **דינאין** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TH: H1.00.01.1.01025

 |
**טור ד'אאי** (**Tour d'Aï**) הוא הר במערב רכס האלפים הברניים המתנשא לגובה של 2,331 מטר מעל פני הים, וממוקם בקנטון וו בשווייץ.

גאוגרפיה
--------

ההר הוא המערבי ביותר ברכס טרום האלפים הברניים המתחיל בהר גרוס ואן מעל העיירה מוזס ומעבר לה מוזס וממשיך בהרים מון ד'אור, טור דה מאיה ומסתיים מעל עמק הרון בהרים ברנז וטור ד'אאי עצמו.

ממזרח להר ממוקם ההר טור דה מאיה וממערב לו עמק הרון, מדרום לו הר ברנז והעיירה לזאן, ומצפון לו עמק אורמו-דסו וההר פונטה ד'אבנרה.

למרגלותיו מדרום נמצא אגם ד'אאי (Lac d'Aï) ולמרגלותיו מצפון האגמים נרוו (Lac de Nervaux), רונד (Lac Rond) ופורי (Lac Pourri).

תיירות
------

ההר הוא חלק מאתר הסקי של העיירה לזאן ובחורף ניתן להגיע ברכבל עד ממש סמוך לפסגתו.

בקיץ ישנם מסלולי הליכה רבים בהם ניתן להגיע עד סמוך לפסגת ההר ולאגמים הרבים הפזורים סביב. ניתן להגיע לפסגה ממש דרך הצד הצפוני בשביל היוצא ליד אגם ד'אאי.

קישורים חיצוניים
----------------

ויקישיתוף מדיה וקבצים בנושא **טור ד'אאי** בוויקישיתוף
* טור ד'אאי באתר SummitPost
* טור ד'אאי באתר Hikr

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 247376572
* WorldCat (עם VIAF): 247376572

 |
תהלוכת וינדימר בשבוע קייל בגרמניה, אירוע הרגאטה והשיט הגדול בעולם
רגאטה של מפרשיות 420 באגם מוביסון בצרפת
**רגאטה** (מוונטית: **Regatta**) היא סדרה של מרוצי סירות. מקור המונח באיטלקית ונציאנית שמשמעותו "תחרות", ומתאר בדרך כלל אירועי מרוץ של סירות חתירה, מפרשיות, סירות דרקון או גלשני רוח, אם כי כמה סדרות מרוצים של סירות מנוע נקראות גם הן רגאטות. רגאטה כוללת לעיתים קרובות פעילויות חברתיות וקידום מכירות סביב אירוע המרוצים, ולמעט במקרה של אליפויות של סוג הסירה נקראת בדרך כלל על שם העיר או המקום בו האירוע מתקיים.

אף על פי שרגאטות הן בדרך כלל תחרויות חובבים, בדרך כלל מדובר באירועים מאורגנים באופן רשמי, עם כללים מקיפים המתארים את לוח הזמנים והנהלים של האירוע. רגאטות עשויות להיות מאורגנות כאליפויות לאזור או סוג סירה מסוים, אך לרוב נערכות רק לשם שמחת התחרות, האחווה והקידום הכללי של הספורט.

אירועי מרוץ שיט מתקיימים בדרך כלל עבור מחלקה יחידה (דגם יחיד של סירה, כמו Islander 36 (אנ')) ונמשכים בדרך כלל יותר מיום אחד. רגאטות עשויות להיות מאורגנות על ידי מועדון יאכטות, עמותת שייט, עיירה או בית ספר, כמו במקרה של הרגאטות המאורגנות על ידי האגודה הלאומית לשיט של בתי הספר (National School Sailing Association) בבריטניה, והאגודה לשיט בין בתי הספר התיכונים (Interscholastic Sailing Association) או האגודה לשיט בין מכללות ואוניברסיטאות (Intercollegiate Sailing Association) בארצות הברית.

הרגאטה של ברקולנה (אנ') המאורגנת על ידי מועדון היאכטות "אגודת השייט של ברקולה וגריניאנו" (Società Velica di Barcola e Grignano) בטריאסטה שבאיטליה מחזיקה בשיא העולם של גינס כ"מרוץ השיט הגדול ביותר" עם 2,689 סירות ומעל 16,000 שייטים בקו הזינוק. "פיאסקו שלושת הגשרים" (The Three Bridge Fiasco), בארגון "אגודת השיט העצמאית" (Singlehanded Sailing Society) במפרץ סן פרנסיסקו עם יותר מ-350 מתחרים, הוא מרוץ המפרשיות הגדול ביותר בארצות הברית.

הרגאטה הגדולה והפופולרית ביותר של סירות חתירה היא הרגאטה המלכותית של הנלי (אנ') שנערכת על נהר התמזה באנגליה. אחת מרגאטות היאכטות הגדולות והוותיקות בעולם היא שבוע קאוז (אנ'), שמתקיימת מדי שנה ומאורגנת על ידי מועדון היאכטות "פלגת היאכטות המלכותית" (Royal Yacht Squadron) בקאוז (אנ') באי וייט באנגליה, ומושכת בדרך כלל מעל 900 סירות מפרש. לשבוע קאוז קדמו גביע קמברלנד (Cumberland Cup‏; 1775), "הרגאטה המלכותית של נמל דרטמות'" (Port of Dartmouth Royal Regatta‏; 1822) ו"הרגאטה של נמל פלימות'" (Port of Plymouth Regatta‏; 1823). הרגאטה הוותיקה ביותר באמריקה הצפונית היא הרגאטה המלכותית של סנט ג'ון (Royal St. John's Regatta) שנערכת באגם קווידי וידי (אנ') בסנט ג'ונס בניופאונדלנד בקנדה מדי שנה מאז 1818.

מקורו של המונח רגאטה מהמילה regatta בוונטית שמשמעותה "תחרות על בקיאות", וששימשה לתיאור תחרויות של גונדולות בוונציה. מקורה של מילה זו מהמילה regatare ("להתחרות, להתמקח, למכור בקמעונאות"), ייתכן מ-recatare.

קישורים חיצוניים
----------------

ויקישיתוף מדיה וקבצים בנושא **רגאטה** בוויקישיתוף

הערות שוליים
------------

1. ↑  Barcolana, the largest regatta in the world is presented in London

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529445005171
* GND: 4177366-4
* LCCN: sh85112340
* NARA: 10648079

 |
**בז מדברי** (שם מדעי: *Falco pelegrinoides*) הוא מין של עוף דורס מהסוג בז השייך למשפחת הבזיים. הוא בז בגודל בינוני. הוא מקנן באיים הקנריים ובחופי צפון אפריקה.

תיאור
-----

הבז המדברי שוכן באזורים חצי מדבריים ובאזורי גבעות צחיחים. בדרך כלל הוא בונה את הקן שלו על צוקים.

הוא דומה לבז נודד, אך קטן ממנו. אורכו 39-33 ס"מ ואורך מוטת כנפיו 98-76 ס"מ. הנקבה גדולה מהזכר. הוא דומה במבנהו לקרובו.

לבוגרים גוון אפור-כחול דהוי יותר באזורים העליונים מאשר לבז הנודד. הזכר והנקבה דומים חוץ מאשר בגודל, אך לצעירים יש אזור עליון חום.

הבז המדברי דומה גם לבז צוקים, אך ניתן להבדיל ביניהם. במנוחה - באמצעות תבנית ראשם, ובמעופם - על פי הגודל, צורת המעוף ותבנית הכנף.

סיווג
-----

הבז המדברי נבדל במראה מהבז הנודד על פי כלל גלוגר. קיימת קרבה גנטית ושני המינים יוצרים קבוצה פרפילטית בניתוח רצף DNA. הם נבדלים יותר בהתנהגות, אקולוגיה ואנטומיה מאשר מינים קרובים. הם מסוגלים לייצר בני-כלאיים פוריים. בשבי זיווג בין שני המינים נדיר ביותר. בטבע, על אף שהם חופפים באזורי מחייתם, עונת הזיווג שלהם שונה, חוץ מאשר באזורים קטנים כמו המגרב, אזור פנג'ב בתת-היבשת ההודית ובהרי אלטאי, ולכן הבז המדברי כמעט ולא מזדווג עם הבז הנודד.

קישורים חיצוניים
----------------

ויקישיתוף מדיה וקבצים בנושא **בז מדברי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ARKive
* ITIS
* NCBI
* GBIF
 |
**פורטל לקוחות** הוא שער אלקטרוני לאוסף של קבצים דיגיטליים, שירותים ומידע, נגיש דרך האינטרנט באמצעות דפדפן אינטרנט.

המונח מוחל לרוב על מנגנון שיתוף מידע בין ארגון לבין לקוחותיו. הארגון מספק נקודת כניסה מאובטחת, בדרך כלל באמצעות אתר אינטרנט, המאפשרת ללקוחותיו כניסה לאזור שבו הם יכולים להציג, להוריד ולהעלות מידע פרטי.

פורטלי הלקוחות נפוצים עבור חילוף מאובטח של מידע פיננסי, בדרך כלל כאשר צוותים עובדים מרחוק. חוקי פרטיות כגון Gramm-Leach-Bliley Act דורשים מארגונים להצפין את המידע האישי של הלקוחות שלהם, שנשלח באופן מקוון. שיתוף מידע זה באמצעות אי-מייל אינו תואם את חוק Gramm-Leach-Bliley וחוקי פרטיות פדרליים אחרים. פורטלי לקוחות מאפשרים למשתמשים לרכז ולנהל את הארגון שלהם בצורה וירטואלית, בדרך כלל כדי להגביר את היעילות ואת התקשורת של הארגון עם לקוחותיו.

יתרונות נוספים של שימוש בפורטל לקוחות, בשונה משימוש באי-מייל, כוללים אפשרות לעבוד עם קבצים גדולים ללא מגבלה, וגישה עצמאית למאגרי מסמכים פרטיים.

פורטלי לקוחות משמשים לעיתים קרובות יחד עם אוטומציה של תהליכי עבודה וניהול מסמכים כדי למקסם את יעילות סביבת העבודה.

תעשיות
------

פורטלי הלקוחות נפוצים בתעשיות רבות, ובכלל זה ארגונים מסחריים שונים, והם בדרך כלל אינם ספציפיים לתעשייה מסוימת. משרדי עורכי דין עושים שימוש נרחב בפורטלי לקוחות. הסיבה לכך היא כי בעבודתם המשותפת עם לקוחותיהם מעורבת כמות גדולה של מסמכים. במקרים אלה פונקציונליות שיתוף הקבצים היא הכרחית. באפשרותו של פורטל לקוחות לתת מענה גם לטיפול בחשבוניות, רישום זמן ומעקב הוצאות. יתרונות אלה מובילים לכך שארגונים קטנים ובינוניים משתמשים בפורטלי לקוחות כדי לנהל את הפעילות העסקית שלהם.

נושאים
------

* אבטחת מידע - פורטלי לקוחות רבים משתמשים בתכונה של SSL 256 bit, בדומה לזה של בנקאות מקוונת, אבל עסקים בעלי מידע רגיש, כגון נתונים רפואיים, חוששים לגבי אחסון הנתונים שלהם בענן. עסקים המעוניינים להשתמש בפורטלי לקוחות בדרך כלל מאמצים פתרונות ענן פרטיים ומארחים את התוכנה on-premises.

ראו גם
------

* ניהול מסמכים

הערות שוליים
------------

1. ↑  American Institute of CPAs. "The Rage Surrounding Client Portals (July 2008)".
2. ↑  Journal of Accountancy. "Client Portals: A Secure Alternative to E-Mail (February 2010)".
3. ↑  "Building Strategy: How Workflow, Document Management and Portals Work Together (June 2010)". אורכב מ-המקור ב-2010-12-12. נבדק ב-2019-02-10.
4. ↑  Seyle, Donna. "Expand Your Solo or Small Firm Practice Using Client Portals" (PDF). Law Practise Today. אורכב מ-המקור (PDF) ב-2016-04-18. נבדק ב-29 בינואר 2014. `{{cite web}}`:  (עזרה)
5. ↑  Cohn, Michael (28 בינואר 2014). "Zoho Revamps Online Accounting Software". *Accounting Today*. נבדק ב-29 בינואר 2014. `{{cite news}}`:  (עזרה)
**דין הקרקע** (בלטינית: **Jus soli**), היא דרך לקבלת אזרחות או השתייכות למדינה על סמך מקום לידתו או המקום בו מתנהלים חייו של פרט. דין הקרקע נבדל משיטה אחרת, קדומה יותר – דין הדם.

את ההופעה הראשונה של דין הקרקע נוהגים לייחס לשינויים של קלייסתנס, שארגן את אזרחי אתונה לפי השתייכות טריטוריאלית במקום החלוקה השבטית הקודמת. באימפריה הרומית היה נהוג דין הדם, עד שבמאה השלישית ניתנה אזרחות לכל האנשים החופשיים ברחבי האימפריה, ובכך נעשה מעבר לדין הקרקע, כי מנקודה זו והלאה האזרחות נקבעה לפי הטריטוריה בה חי או נולד הפרט. בימי הביניים נסוג דין הקרקע ושב דין הדם, אך עם היווצרות המדינות המודרניות ובמיוחד לאחר המהפכה הצרפתית והמהפכה האמריקאית זכה דין הקרקע לפופולריות מחודשת ובמדינות רבות התקבל במקום דין הדם, אך לרוב לצידו.

דין הקרקע יונק את סמכותו המוסרית מההומניזם בעוד שדין הדם מבוסס על הפילוסופיה הדטרמיניסטית. מונטסקייה, מחסידי זכות הדם, המחיש את דעתו בספרו "רוח החוקים" (1748) בזו הלשון: "דין הקרקע הוא עיוות שנובע מהאמונה שסייח שבא לעולם בין פרות הוא עגל." השקפה זו מבדילה בין אנשים ממוצאים שונים כמו בין מיני בעלי חיים שונים.

התשתית המוסרית של דין הקרקע נוסחה על ידי פטריק הנרי, בנג'מין פרנקלין וג'ורג' וושינגטון שהצהירו בפילדלפיה ב-1775: "דין הקרקע הוא הכבוד הניתן לכל גבר שחי, עובד ומשלם את מיסיו במושבות שלנו, להתקבל כאזרח בעל זכויות מלאות, שתהיה לו הזכות להביע את דעתו ולהשתתף בכל ההחלטות הנוגעות לו, בלי הבדל במוצאו, אמונתו או עושרו." גם הצהרה זו הבדילה בין גברים משלמי מיסים ובין עניים, נשים, ילדים, עבדים ואינדיאנים, שלא נכללו בין הזכאים לאותן זכויות.

מדינות רבות, בהן האזרחות נקבעת בעיקר לפי דין הקרקע, חוקקו חוקים המעודדים את אזרחיהן לשעבר שהיגרו מהן, ואת צאצאיהם, לשוב אל המולדת הישנה, על בסיס דין הדם.

ראו גם
------

* דין הדם
* חוק האזרחות (ישראל)

קישורים חיצוניים
----------------

* "דין הדם ודין הקרקע" באתר של הוצאת ענבר
* אתר למנויים בלבד ניסים סופר, ישראל לא המציאה את עקרון השבות, באתר הארץ, 30 באוקטובר 2018

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14510224b (data)

 |
איור של אדינותריום בסביבתו.
**טוקסודונים** (שם מדעי: **Toxodonta**) היא תת-סדרה של יונקים קדומים מסדרת הנוטונגולאטויים, שחיו במישורי אמריקה הדרומית בין הפלאוקן עד ההולוקן. קבוצה זו כוללת את הגדולים שבפרסתנים הדרום-אמריקאים - המרידיונגולטיים, ובראשם הטוקסודון (שעל שמו נקראת הקבוצה) והמיקסוטוקסודון ששקלו מעל 3.8 טונות.

יונקים אלה היו אוכלי עשב גדולים, אך בעלי ניבים גדולים ששימשו ללחימה. הם התפתחו מסוגים קדומים יותר כמו הנוטוסטילוס שהיו בעלי גוף קטן ומערכת שיניים שלמה שאולי רמזה על היותם אוכלי כל. הם התפתחו בהדרגה לאוכלי עשב מגודלים דמויי-קרנף או היפופוטם, וייתכן שחיו בעדרים.

חלק מהמינים מתת-סדרה זו היגרו לאמריקה הצפונית או שנאלצו לעמוד בפלישת טורפים מצפון כמו הסמילודון. האחרונים שבהם שרדו עד לפני 11,000 שנה ואולי נכחדו מציד אנושי.

משפחות הקבוצה
-------------

* Isotemnidae - בה התומאשוקסליה
* Leontiniidae - בה הוילתריום
* Notohippidae - בה הרינכיפוס
* טוקסודוניים (Toxodontidae)
* Homalodotheriidae - בה ההומלודותריום

קישורים חיצוניים
----------------

ויקישיתוף מדיה וקבצים בנושא **טוקסודונים** בוויקישיתוף
**אינגה הצעיר** (בשוודית: **Inge den yngre**;‏ מת ב-1125) היה מלך שוודיה משנת 1105 או 1110 ועד מותו. אינגה היה בנו של אלסטן סטנקילסון, מלך שוודיה, ככל הנראה הצעיר מבניהם. על פי מסורות בלתי מבוססות הוא מלך יחד עם אחיו פיליפ לאחר מותו של דודם, אינגה הזקן. במקורות האנגליים הוא גם קרוי בשם אינגולד (Ingold).

על פי הכתוב בסאגת האראוור (Hervarar saga):

> 
> בניו של אלסטן היו פיליפ ואינגה והם ירשו את כס מלכות שוודיה לאחר מותו של אינגה הזקן
> 
> 
> 
> 

מקורות אחרים מציינים של לאחר מותו של פיליפ היה אינגה הצעיר למלכה היחיד של שוודיה, אך שנת מותו לא ידועה. על פי הרישומים ב"חוק של וסטרייטלנד" (Västgötalagen) אינגה הורעל באסטריֶטלנד:

> 
> המלך הנוצרי העשירי היה המלך אינגה, אחיו של המלך פיליפ, והוא נקרא על שמו של המלך אינגה (הזקן). הוא הורעל באסטריֶטלנד והדבר הוביל למותו.
> 
> 
> 
> 

לא ידוע אם אינגה הצעיר היה בחיים כאשר פלש זיגורד הראשון, מלך נורווגיה לסמולנד ב-1123, אך כאשר הוא מת היה זה קיצו של בית סטנקיל.

על פי הדיווח נשא אינגה לאישה את אולבהילד, בתו של האקאן פינסון הנורווגי, שמאוחר יותר נישאה לנילס, מלך דנמרק ובהמשך לסוורקר הזקן, מלך שוודיה. אף על פי כן, על פי מסורות אחרות נשא אינגה לאישה את רגנהילד מטלייה.

קישורים חיצוניים
----------------

ויקישיתוף מדיה וקבצים בנושא **אינגה הצעיר** בוויקישיתוף
* הערך אינגה הצעיר בנורדיסק פמילייבוק (בשוודית)
**רג'ינלד קל** (באנגלית: Reginald Kell; יורק, אנגליה, 1906 - 5 באוגוסט 1981 פרנקפורט, קנטקי, ארצות הברית) היה קלרניתן בריטי.

קריירה
------

על קל נאמר, שהיה הקלרינטן הראשון שיכול היה לנגן ללא זיוף מלמעלה למטה והוא היה הנגן הראשון החשוב, שהשתמש בוויברטו באופן מודע ועקבי בצליל שלו ובמובן זה הציב לו כמופת את עמיתו האבובן לאון גוסנס (ג'ק בריימר היה גם הוא חלוץ בוויברטו, אבל הוא התפרסם במועד מאוחר יותר מקל). בהשראת הזמרות הגדולות שפגש, בייחוד קירסטן פלגסטד, שאף קל לחקות את צלילי קולותיהן החמים ועשירי הביטוי בקלרינט.

סר תומאס ביצ'ם בחר בו להיות קלרינטן ראשי בתזמורת הפילהרמונית של לונדון לפני מלחמת העולם השנייה ובפילהרמונית המלכותית אחריה. בראשונה החליף אותו ברנרד וולטון ובשנייה ג'ק בריימר.

ההקלטה שעשה לחמישיית הקלרינט של ברהמס עם רביעיית בוש נחשבה לציון דרך וקבעה אמת מידה. רפרטואר הסולו שלו נמשך מקורלי ולפניו עד ליצירות המאה ה-20.

קל היגר לארצות הברית בשנת 1947, שם בנה לו קריירה קונצרטית מצליחה. הוא פרש בגיל מוקדם, בן 51.

קישורים חיצוניים
----------------

* רג'ינלד קל, באתר AllMusic (באנגלית)
* רג'ינלד קל, באתר MusicBrainz (באנגלית)
* רג'ינלד קל, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414419305171
* BIBSYS: 3121981
* BnF: cb14006611g (data)
* CiNii: DA11507194
* GND: 134856333
* ISNI: 0000 0001 1064 8917
* LCCN: n82055925
* MusicBrainz: 2ea14a78-eea2-4fba-96eb-209b3edfdec8
* NLA: 35580343
* NSK: 000775582
* NTA: 156868016
* RERO: 02-A003447478
* SNAC: w61z5283
* SUDOC: 156568233
* Trove: 1002689
* VIAF: 59280902
* WorldCat: lccn-n82055925

 |
**בז עטלפים** (שם מדעי: ***Falco rufigularis***) הוא מין של עוף דורס ממשפחת הבזיים, החי באזור הטרופי של אמריקה הדרומית, אמריקה המרכזית ומקסיקו. במראהו הוא דומה מאוד למין בז אפלומדו, החי בקרבתו וחלק מהחוקרים מאחדים את שני המינים. המין הופרד מהאחרון ב-1800 בידי החוקר הצרפתי פרנסואה מארי דודין (אנ').

תיאור
-----

אורכו של בז זה עד 30.5 סנטימטרים בנקבות, הגדולות בהרבה מהזכרים שאורכם עד 23 סנטימטרים. משקל הזכרים מגיע ל-120 גרם ומשקל הנקבות עד 200 גרם.

שני הזוויגים בעלי גוני נוצות שחורים עם חזה לבן, מקור מעוקל צהוב בעל קצה שחור וחזה ובטן אפורים-כהים מסורטטים בלבן. אזור השת ערמוני והרגליים צהובות עם טפרים ארוכות ושחורות. קריאתו של בז זה גבוהה ומזכירה את קריאתו של הבז האמריקאי השוכן באותם אזורים.

התנהגות
-------

הבז מצוי בסביבות יערות פתוחים או בקרחות יער ומעליהם הוא דואה בחיפוש טרף. הזכרים קטנים יחסית ומחפשים בעיקר חרקים גדולים, אך הנקבות הגדולות יותר הן טורפות של עופות אחרים, מכרסמים וגם של עטלפים, כפי שמעיד שמם. בז זה התפתח לפעילות בשעות בין הערביים, אז יוצאים המוני עטלפים (בעיקר עטלפי אשף מקסיקני) ממערות בלהקות ענק. הבזים צוללים אליהם, מבודדים מספר פרטים במהירות ודורסים אותו בטופריהם למוות. הבז מסוגל לצוד בכל לילה מספר עטלפים, אך מרביתם אינם נתפסים ואוכלוסייתם אינה מושפעת מטורפיהם.

הבזים הם עופות מונוגמיים. הנקבות מקננות על עצים גבוהים באזורים פתוחים ובהם מטילות 2–3 ביצים בגוון חום.

קישורים חיצוניים
----------------

ויקישיתוף מדיה וקבצים בנושא **בז עטלפים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  בז עטלפים באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284774405171

 |
**בזבוז לבנון** (שם מדעי: *Serinus syriacus*) הוא מין של ציפור ממשפחת הפרושיים.

תיאור
-----

בזבוז לבנון גדול במקצת ודומה לבזבוז אירופי אך צבעיו בהירים יותר. החזה, הבטן והזנב צהובים.
מצחו צהוב, גרונו בהיר יותר, זנבו ארוך יחסית. טבעת העין צהובה בהירה. לצעירים גוון חלודי בולט. 
אזור המחיה שלהם הוא בדרך כלל במורדות הרים שבהם יש עצים ושיחים מפוזרים.
אורך גוף: 12–14 ס"מ. משקל: 10–14 גרם.

תפוצה ומגמות אוכלוסין
---------------------

אזור התפוצה של בזבוז הלבנון מצומצם ביותר ומתרכז בחרמון הסורי והישראלי, בהרי השוף שבלבנון ובצפון ירדן. הוא נודד בסתיו דרומה לאזורים מדבריים בנגב, בהרי אילת ובסיני.
בישראל, בין 100 ל-150 זוגות דוגרים בחרמון, בגובה של 1200–1800 מטרים מעל לגובה פני הים.
בחורף נצפה במספרים קטנים בהר הנגב, אזור ניצנה והרי אילת.

שמירת טבע
---------

אוכלוסיית בזבוזי הלבנון נמצאת בירידה.
כיום מצב השימור שלו מוגדר "פגיע", לאחר שבעבר נחשב ליציב. מין זה, שזקוק לאספקת מים יומית מושפע מאוד משנות בצורת שבעקבותיהן מצטמצם מלאי הזרעים שמהם הוא ניזון, ושלוליות/שלוגיות, המשמשות אותו לשתייה. בנוסף, כריתת יערות, רעיית יתר וגורמים נוספים מאיימים על עתידו.

רבייה
-----

בחודשים אפריל-מאי, עת השלגים מפשירים, בני הזוג בונים קן בעצי מחט ובו מטילה הנקבה, בדרך כלל, 4 ביצים. 

הדגירה נמשכת שבועיים וכעבור שבועיים נוספים הגוזלים פורחים מהקן. בשלב זה בני הזוג "מטפסים" בגובה כדי לקיים מחזור קינון נוסף ואם התנאים יאפשרו, ייתכן אף מחזור קינון שלישי. בתום עונת הקינון הבזבוזים מתקבצים ללהקות גדולות וקולניות ועם בוא הסתיו - ספטמבר-אוקטובר, כולם נודדים דרומה.

קישורים חיצוניים
----------------

ויקישיתוף מדיה וקבצים בנושא **בזבוז לבנון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

* בזבוז לבנון מתוך אתר הצפרות הישראלי
* בזבוז לבנון מתוך אתר הסברה על בזבוז לבנון
* בזבוז לבנון מתוך אתר תצפית

הערות שוליים
------------

1. ↑  בזבוז לבנון באתר הרשימה האדומה של IUCN
**בן מונדר** (באנגלית: **Ben Monder**; נולד ב-26 במאי 1962) הוא גיטריסט ג'אז אמריקאי. במרוצת השנים מונדר ניגן עם מוזיקאים ואמנים בתחומים שונים, בהם פול מושן, דייוויד בואי, תיאו בלקמאן, לי קוניץ, מריה שניידר, ריד אנדרסון, דוני מקסלין, שי מאסטרו ומיגל זנון.

חייו
----

מונדר נולד וגדל בניו יורק, התחיל לנגן בכינור בגיל תשע ועבר לנגן בגיטרה שנתיים לאחר מכן, כשמצא גיטרה קלאסית בארון של אימו. בתחילת הנגינה מונדר למד שיעורים אחדים אצל מורים שונים, אך למד בעיקר דרך חוברות לימוד עצמאיות ודרך למידת שירי פופ ששמע ברדיו. מונדר נחשף לעולם הג'אז בגיל 14, כאשר שמע את האלבום "A Love Supreme" של ג'ון קולטריין, והושפע רבות מג'ים הול, ג'ון סקופילד, ג'ו פאס ואחרים.

אחרי התיכון מונדר למד בקונסרבטוריון וסטצ'סטר, אוניברסיטת מיאמי וקווינס קולג', ועם סיום לימודיו ב-1984 החל לנגן עם מוזיקאים כמו ג'ק מקדאף, לי קוניץ ופול מושן. ב-1994 החל מונדר לשתף פעולה עם הזמר תיאו בלקמאן, שהתרשם מנגינתו ורצה לנגן איתו. שנה לאחר מכן יצא אלבומו הראשון של מונדר, *Flux*. בין 1995 ל-2013 הוציא מונדר 7 אלבומי סולו, בנוסף לאלבומים משותפים עם בלקמאן ודרו גרס בין היתר. מונדר לימד בקונסרבטוריון למוזיקה של ניו אינגלנד בין השנים 2002-‏2005.

בשנת 2016 יצא אלבומו הראשון של מונדר בחברת ECM, ‏*Amorphae*. האלבום נוצר במקור כאלבום דואט בין מונדר לפול מושן, והשניים הקליטו יחד באוקטובר 2010. מונדר רצה להמשיך בפרויקט, אך מושן נפטר בנובמבר 2011, והאלבום הושלם בסשן נוסף עם המתופף אנדרו סיריל והקלידן פיט רנדה בדצמבר 2013. ב-2014 השתתף מונדר, כחלק מתזמורת מריה שניידר, בהקלטת הסינגל "(Sue (Or in a Season of Crime" של דייוויד בואי. בעקבות פגישה זו מונדר ניגן באלבומו האחרון של בואי, "Blackstar", יחד עם רביעיית דוני מקסלין.

אלבומו השמיני של מונדר,"Day After Day", יצא בשנת 2019 וכולל קאברים לשירים שונים ולסטנדרטי ג'אז.

קישורים חיצוניים
----------------

ויקישיתוף מדיה וקבצים בנושא **בן מונדר** בוויקישיתוף
* אתר האינטרנט הרשמי של בן מונדר (באנגלית)

* בן מונדר, באתר אייטונס (באנגלית)

* בן מונדר, באתר ספוטיפיי

* בן מונדר, באתר Last.fm (באנגלית)

* בן מונדר, באתר AllMusic (באנגלית)

* בן מונדר, באתר MusicBrainz (באנגלית)

* בן מונדר, באתר Discogs (באנגלית)

* בן מונדר, באתר Songkick (באנגלית)

הערות שוליים
------------

1. ↑  Jazz Guitar Interviews: Ben Monder, Play Jazz Guitar, August 2012
2. ↑  Ben Monder talks playing on David Bowie's Blackstar and the New York jazz world, MusicRadar, July 2016
3. ↑  Theo Bleckmann & Ben Monder, Songlines, March 2007
4. ↑  Amorphae, ECM Records, January 2016

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14207913k (data)
* CANTIC: a11636348
* GND: 135144809
* ISNI: 0000 0001 1491 2172
* LCCN: no99024660
* MusicBrainz: aea9b5e5-baa1-4abd-8481-a5b85a735b4a
* NTA: 315539631
* SUDOC: 156627701
* VIAF: 46972490
* WorldCat: lccn-no99024660

 |